สวัสดีค่ะ หนูอยู่คนเดียวเเล้วคิดมากวิตกกังวลทุกเรื่อง ลองอยู่คนเดียวเเล้วทำให้ร้องไห้ คิดไปหมดทุกเรื่อง เเต่ถ้าหนูอยู่กับเพื่อนหนูจะร่าเริงมากค่ะ พอกลับมาห้องก็safezoneเดิมๆคิดมากเหมือนเดิม เเละหนูเป็นคนที่กลัวคนอื่นจะว่า กลัวคนอื่นจะมองไม่ดี เเล้วก็หงุดหงิดง่าย (ซึ่งเมื่อก่อนไม่เคยเป็นเลยนะคะ ) น้อยใจง่ายมาก ร้องไห้ง่ายมากด้วยค่ะ นอนไม่หลับทุกคืน ไม่กล้าออกไปไหนคนเดียว ไม่มั่นใจในตัวเอง ไม่กล้าพูด เวลามีคนมาว่าหนู หนูจะยอมเขาเเล้วเงียบจนคนอื่นไม่เเคร์ความรู้สึกหนูเท่าไหร่คิดว่าหนูรับได้มั้งคะ หนูไม่ชอบนิสัยตัวเองเลยค่ะ ทำไงดีคะ 😓😓😓
สวัสดีค่ะ อาการอยู่คนเดียวแล้วคิดมาก หงุดหงิดง่าย น้อยใจง่าย ร้องไห้อาจจะเป็นภาวะที่เกิดขึ้นชั่วคราวในขณะที่มีความเศร้าโศกหรือกังวลจากเหตุการณ์ใดๆ สาเหตุอื่นๆเช่นภาวะซึมเศร้า โรคซึมเศร้า โรควิตกกังวลการวินิจฉัยว่าเป็นโรคซึมเศร้านั้น ก็คือมีภาวะซึมเศร้า หดหู่ ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าจากที่กล่าวมา ถ้ามีพฤติกรรมการกิน การนอนเปลี่ยนแปลงไปด้วย ทำอะไรที่เคยชอบทำก็ไม่สนุก อาจจะเข้าข่ายโรคซึมเศร้าได้เช่นกัน ควรไปพบแพทย์เพื่อตรวจประเมินสุขภาพจิตอย่างละเอียดต่อไป ในเบื้องต้นพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์